Altheim (pri Ehingene)

Altheim je malá obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 571 obyvateľov a rozlohu 7,80 km². Geografia a poloha Obec Altheim leží na okraji pohoria Švábska Jura a na okraji údolia rieky Dunaj, na juhozápad od mesta Ulm blízko mesta Ehingen. Obec susedí na severe s mestom Schelklingen, na východe s mestom Erbach, na juhu s mestom Ehingen a na západe s obcou Allmendingen. Politika V roku 1971 bolo dohodnuté spoločné správcovstvo obce so susednou obcou Allmendingen. Starosta Robert Rewitz je súčasne aj starosta obce Allmendingen. Iné projekty Commons ponúka multimediálne súbory na tému Altheim (pri Ehingene)